CELEX: 62008TN0184
Language: lt
Date: 2008-05-12 00:00:00
Title: Byla T-184/08 2008 m. gegužės 12 d. pareikštas ieškinys byloje Rui Manuel Alves dos Santos prieš Komisiją

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/55
            
         2008 m. gegužės 12 d. pareikštas ieškinys byloje Rui Manuel Alves dos Santos prieš Komisiją
   
   (Byla T-184/08)
   (2008/C 209/99)
   Proceso kalba: portugalų
   Šalys
   
      Ieškovas: Rui Manuel Alves dos Santos (Rominha, Alvaiázere, Portugalija), atstovaujamas advokato A. Marques Fernandes
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti Europos Komisijos sprendimą (EB), priimtą byloje 89 0488 P1, apie kurį ieškovui buvo pranešta 2008 m. kovo 3 d. ir pagal kurį pastarasis privalo grąžinti 25 485,02 euro (5 109 287 eskudus).
            
         Ieškinio pagrindai ir pagrindiniai argumentai
   Mokymo programa buvo visiškai įvykdyta.
   Auditoriai naudojosi su realybe nesusijusiais kriterijais ir padarė išvadą, kad išlaidos neatitinka reikalavimų dėl ieškovui visiškai nesuprantamų priežasčių.
   Visos išlaidos turėjo būti laikomos atitinkančiomis reikalavimus ir į jas turėjo būti atsižvelgta apskaičiuojant likutį.
   Reikalavimas grąžinti bet kokią sumą praėjus maždaug dvidešimčiai metų nuo aptariamų faktų yra akivaizdi neteisybė ir tai pažeidžia pagrindinius proporcingumo ir piliečių teisinio saugumo principus teisės ir institucijų atžvilgiu.